

**Zápisnica č. 1/2024**

**z rokovania Výboru pre zabezpečenie kvality štatutárneho auditu**

**Dátum** 21.2.2024 o 15:30 hod.

**Prítomní:** podľa prezenčnej listiny

**Program:** podľa pozvánky

**Krátka informácia k jednotlivým bodom programu**

1. **Otvorenie a schválenie programu rokovania**

Rokovanie Výboru pre zabezpečenie kvality štatutárneho auditu (ďalej aj „výbor“) otvorila predsedníčka výboru Ing. Miriam Majorová. PhD. a oboznámila prítomných členov s programom rokovania výboru.

1. **Kontrola úloh**

Členovia výboru prerokovali stav plnenia úloh z ostatného riadneho rokovania a skonštatovali, že všetky úlohy boli splnené, respektíve sú v plnení.

1. **Návrh Správy o činnosti Výboru pre zabezpečenie kvality štatutárneho auditu za rok 2023**

Členovia výboru prerokovali a schválili Správu o činnosti Výboru za rok 2023 a poverili generálneho riaditeľa Úradu pre dohľad nad výkonom auditu („Úrad“) jej predložením na najbližšie rokovanie Rady Úradu pre dohľad nad výkonom auditu.

1. **Prerokovanie Správy z previerky zabezpečenia kvality štatutárneho auditu**

Členovia výboru prerokovali Správu z vykonanej previerky zabezpečenia kvality štatutárneho auditu a odporučili Úradu ďalší postup.

1. **Návrh na vykonanie dohľadu v audítorskej spoločnosti**

Členovia výboru schválili vykonanie dohľadu v audítorskej spoločnosti.

1. **Rôzne**

**6.1. Odstúpenie audítorskej spoločnosti v priebehu vykonávania štatutárneho auditu od zmluvy**

Výbor zobral uvedenú informáciu na vedomie.

**6.2. Odstúpenie audítorskej spoločnosti v priebehu vykonávania štatutárneho auditu od zmluvy**

Výbor zobral uvedenú informáciu na vedomie.

**6.3. Doplnenie zoznamu kontrolórov a osôb vykonávajúcich dohľad**

Členovia výboru schválili doplnenie zoznamu kontrolórov a osôb vykonávajúcich dohľad.

Zapísala: Jana Mrenová

Schválil: Ing. Miriam Majorová, PhD.